Ալեքսանդրա Բյորկ

Ալեքսանդրա Իմելդա Սեսիլիա Յուեն Բյորկ, առավել հայտնի որպես՝ Ալեքսանդրա Բյորկ (, ), բրիտանական R&B և փոփ կատարող, երգերի հեղինակ, հաղթել է բրիտանական X Factor մրցույթի 5–րդ եթերաշրջանում։

Ալեքսանդրա Բյորկի դեբյուտային սինգլը եղել է Լեոնարդ Քոհենի «Հալելույա» երգի տարբերակը, որը նրան հաղթանակ բերեց X Factor նախագծում և եվրոպական ռեկորդ խփեց. լույս ընծայումից հետո առաջին 24 ժամվա ընթացքում վաճառվեց 105,000 օրիանակով։ Ինչը նաև դարձավ ամենաշատ վաճառված սինգլը 2008 թվականին Մեծ Բրիտանիայում։ 2009 թվականին հունվար ամսին «Hallelujah» երգի պատճենների քանակը գերազանցեց մեկ միլիոնը։ Ալեքսանդրա Բյորկի դեպյուտային ալբոմը լույս է ընծայվել Overcome 2009 թվականի հոկտեմբեր ամսին և միանգամից գլխավորեց ալբոմների բրիտանական աղյուսակը։ Երգչուհին երեք անգամ առաջադրվել է BRIT Awards Լավագույն բրիտանական սինգլ անվանակարգում։

Գործունեություն

Գործունեության սկիզբ․ X factor 
Ալեքսանդրա Բյորկը սկսել է երգել 5 տարեկանից։ 12 տարեկանում նա մասնակցել է երաժշտական հեռուստատեսային Star for a Night մրցույթին, որտեղ զբաղեցրել է 2–րդ հորիզոնականը, հաղթողը Ջոսս Սթոունն է եղել։ Նա առաջին անգամ մասնակցել է 2005 թվականին X factor մրցույթի լսումներին, սակայն չի ընտրվել մասնակցելու ծրագրին։ Երկրորդ փորձը եղել է 2008 թվականին։ Գնացել է լսումներին և ընկել է «երգչուհիներ» խմբի մեջ որի ղեկավարն էր բրիտանական Girls Aloud խմբի մասնակից Շերիլ Քոուլը։ Երգչուհին հասել է հեռուստաշոուի եզրափակիչ փուլ, որտեղ նա կատարել է Լեոնարդ Քոհենի «Hallelujah» երգը։ Հեռուստադիտողների քվեարկության ընթացքում Բյոորկը հավաքել էր ձայների 58% –ը (8 միլիոն ձայնից ավելի) և հաղթեց մրցույթում։ Հալելույան դարձավ 2008 թվականի լավագույն սուրբծննդյան սինգլը, վաճառքի թիվը գերազանցել է մեկ միլիոնը։ Որպես հեռուստաշոուի մրցանակ երգչուհին պայմանագիր է կնքել Syco –ի հետ։

2009—2011. Overcome 
2009 թվականի փետրվարի 13–ին Ալեքսանդրա Բյորկը պայմանագիր է ստորագրում Epic Records ամերիկյան լեյբլի հետ հինգ ալբոմների համար։ Դեբյուտային Overcome ալբոմը վաճառքի դուրս եկավ Մեծ Բրիտանիայում 2009 թվականի հոկտեմբերի 19–ին։ Ալբոմի առաջին սինգլը «Bad Boys» երգն էր, որը գրել էր ռեփեր Ֆլո Ռայդան։ Երգը գլխավորում էր սինգլների բրիտանական շքերթը 2009 թվականի հոկտեմբերի 18–ին։

Ամերիկյան ռեփեր 50 Cent-ը հետաքրքրվում էր Բյորկի արվեստով դեռևս The X Factor-ին մասնակցելու ժամանակից և հրավիրում է նրան՝ մասնակցելու իր տեսահոլովակներից մեկի նկարահանմանը։ Իր հետաքրքրությունն է արտահայտում նաև երգչուհի Բիյոնսեն՝ առաջարկելով նրան ձայնագրել զուգերգ և մասնակցելու I Am… Tour համաշխարհային շրջագայության եվրոպական համերգներին։ 2009 թվականի հուլիսի 19-ին հայտարարեց Dolce & Gabbana ապրանքանիշի հետ պայմանագիր կնքելու մասին, որտեղ երգչուհին դարձավ նրանց նոր հագուստի գծի պաշտոնական դեմքը։

Բյորկն ընդգրկվեց FHM ամսագրի 100 ամենահրապուրիչ կանանց ցանկում։ 2010 թվականի սեպտեմբերի 5–ին թողարկվեց նրա նոր «Start Without You» սինգլը, իսկ հոկտեմբերի 27–ին՝ «The Silence» սինգլը։ Նույն տարվա նոյեմբերի 29-ին լույս տեսավ Overcome–ի վերաթողարկում, որը ներառում էր նոր երգեր։

2011 թվականից առ այսօր։ Շրջագայություններ և երկրորդ ստուդիական ալբոմ 

«Digital Spy»–ին տված հարցազրույցի ժամանակ Ալեքսանդրա Բյորկը ասել է, որ առաջիկա երկրորդ ալբոմը կլինի «ավելի համարձակ, ռիսկային և հրապուրիչ»։ Ալբոմի ձայնագրությունն ընդհատվեց նրա առաջին All Night Long Tour շրջագայությունը ժամանակ։ Երկրորդ ալբոմի աշխատանքներին մասնակցել են նաև RedOne–ը, Բրունո Մարսը, Stargateը և Ne-Yo։ 2011 թվականի հունիսին նա պայմանագիր կնքեց RCA Recordsի հետ, որը մասամբ եղավ նրա նոր ալբոմի պրոդյուսերը։

Այլ գործունեություն 
Ալեքսանդրա Բյորկը և JLS խումբը համատեղ սկսեցին զարգացնել «2KX» անունով հագուստի գիծը։ Ներքնազգեստի հավաքածուն վաճառքի է դուրս եկել մարտին, իսկ հագուստի գիծը՝ 2011 թվականի ապրիլին։ «2KX» անունը նշանակում է 2010՝ լեյբլի ստեղծման տարին, 2K՝ առանձնահատուկ թվով 2000-րդ ձայնագրությունը, X՝ 10 թվի հռոմեական տարբերակը

Ալեքսանդրա Բյորկը մասնակցում է բարեգործական միջոցառումների։ Մինչև The X Factor շոուն նա մասնակցել է Young Voices ակցիային, որի ժամանակ երիտասարդ կատարողները օգնում էին լեյկոզով տառապող երեխաներին։ Հայիթիի 2010 թվականի երկրաշարժից հետո այլ կատարողների հետ մասնակցեց «Everybody Hurts» բարեգործական սինգլի ձայնագրությանը։ 2010 թվականի փետրվարին երգչուհին գնաց Հայիթի, որտեղ օգնություն ցույց տվեց երկրաշարժից տուժածներին։ Ալեքսանդրա Բյորկը մասնակցել է կրծքի քաղցկեղի բուժմանն ուղղված դրամահավաքին և No Child Born To Die բրիտանական ընկերության՝ երեխաների մահացության դեմ ակցիային։

Անձնական կյանք 
2009 թվականի մայիսին Բյորկը սկսում է հանդիպել իր մանկության ընկերոջ՝ Նիկոլաս Սագարի հետ։ 2011 թվականի սկզբին Բյորկը ասել է, որ նրանք դադարելու են հանդիպել իրարից հեռու գտնվելու պատճառով (Սագարը ապրում էր Լոս Անջելեսում), և քանի որ երգչուհին զբաղված էր, հյուրախաղերի ծանր ժամանակացույց ուներ։

Աուդիո ալբոմներ

Սկավառակագրություն 

 Overcome (2009)
 Heartbreak on Hold (2012)

Մինի ալբոմներ 
 Christmas Gift (2012)
 NewRules (2013)

Շրջագայություններ 
 The X Factor Live (2009)
 All Night Long Tour (2011)
 Lady Sings the Blues (2013)
 Alexandra Burke at Jazz Café (2015)

Մրցանակներ և առաջադրումներ

Ծանոթագրություններ 

Բրիտանացի երգիչներ
Երաժիշտներ այբբենական կարգով